पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन का उलंघन करने को लेकर एसडीएम शाहनवाज अहमद नियाजी व एसडीपीओ अनवर जावेद अंसारी ने कार्रवाई करते हुए 17 दुकानों को सील किया है। गुरुवार शाम शहर व प्रखंड के कुछ स्थानों में अधिकारियों द्वारा कार्रवाई की गई। इसमें छतरगाछ में 11, शहर में 6 दुकानों में कार्रवाई की गई। एसडीएम और एसडीपीओ लॉकडाउन का जायजा लेने निकले थे। शहर का निरीक्षण करने के दौरान धरमगंज में एक, फलचौक पर एक, कैलाश चौक़ में एक, चूड़ीपट्टी में एक दुकान दुकान सील किया गया। दुकानदार द्वारा समय सीमा के बाद सामान बेचा जा रहा था। इसके बाद लॉकडाउन का उल्लंघन करने को लेकर दुकान को सील करने का आदेश दिया गया। एसडीएम ने कहा कि लॉकडाउन का उल्लंघन करने वाले दुकानदार बचेंगे नहीं। उन्होंने कहा कि कोरोना संक्रमण तेजी से फैल रहा है। ज्यादा समय तक दुकानें खुलेंगी तो भीड़ बढ़ेगी। इससे संक्रमण फैलने की संभावना बढ़ेगी। उन्होंने कड़े शब्दों में कहा कि वे इस भ्रम में न रहें कि उनके विरुद्ध कार्रवाई नहीं होगी। दुकानों को निर्धारित समय में ही खोलना और बंद करना है। उलंघन करने वाले व नियम तोड़ने वालों के विरुद्ध कार्रवाई कर ऐपिडेमिक एक्ट के तहत मामला दर्ज कराया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn